Bahamas

Bahamas, secara rasminya Komanwel Bahamas () merupakan sebuah negara yang terletak dalam Kepulauan Lucayan di rantau Hindia Barat di Lautan Atlantik. Ia terdiri daripada 97% keluasan tanah Kepulauan Lucayan dan dihuni oleh 88% penduduk kepulauan tersebut. Ibu Negara Bahamas ialah Nassau yang terletak di Pulau New Providence.

Sejarah

Sebelum kedatangan penjajah, Orang Taino berpindah masuk ke pulau-pulau selatan yang tiada penduduk dari Amerika Selatan melalui Hispaniola dan Cuba pada 1000 Tahun Masihi dan dikenali sebagai Orang Lucayan. Semasa ketibaan Christopher Colombus di San Savador pada tahun 1492, sekitar 30,000 Orang Lucayan menduduki Kepulauan Bahamas. Perjanjian Tordesillas pada tahun 1494 yang membahagikan wilayah-wilayah baharu di kalangan Kerajaan Kastilla dan Kerajaan Portugal, meletakkan Kepulauan Bahamas dalam lingkungan Sepanyol. Pihak Sepanyol kemudiannya menghantar orang Lucayan ke Hispaniola untuk dijadikan hamba, dan sebahagian besar Kepulauan Bahamas menjadi sunyi dari tahun 1513 hingga tahun 1648 disebabkan hampir kesemua orang asli Bahamas dipindahkan secara paksaan melalui penghambaan atau mati disebabkan penyakit yang dibawa oleh orang Eropah ke pulau tersebut. Bahamas menjadi Jajahan Mahkota British pada tahun 1718 dan mencapai kemerdekaan pada tahun 1973.

Kerajaan dan politik

Bahagian pentadbiran
31 Daerah-daerah di Bahamas ditadbir oleh kerajaan tempatan masing-masing, manakala New Providence yang mengandungi lebih daripada 70 peratus daripada seluruh penduduk di Bahamas ditadbir secara terus oleh kerajaan pusat.

Rujukan

Pautan luar 
 Bahamas 

 Kembali ke Daftar negara
 Gua Dasar Laut Di Bahamas 

Negara dan wilayah berbahasa Inggeris
Demokrasi liberal
Negara di Amerika Utara